# *Projekts*

LATVIJAS REPUBLIKAS MINISTRU KABINETS

2017. gada Rīkojums Nr.

Rīgā (prot. Nr. . §)

**Par civilās ekspertes dalību Eiropas Savienības Padomdevēja misijā civilā drošības sektora reformām Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilās ekspertes Ilvijas Bruģes (personas kods (ierobežotas pieejamības informācija)) (turpmāk – civilā eksperte) nosūtīšanu dalībai Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu noteikt, ka civilās ekspertes dalības laiks starptautiskajā misijā ir no 2017. gada 15. decembra līdz 2018. gada 14. decembrim.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajai ekspertei netiek izmaksāta minēto noteikumu 15. punktā paredzētā piemaksa;

3.2. saskaņā ar noteikumu 14., 16. un 17. punktu civilajai ekspertei tiek segti faktiskie izdevumi, nepārsniedzot šajā apakšpunktā norādītās summas:

3.2.1. veselības apdrošināšanas izdevumi 5 *euro* apmērā gadā (ceļošanas apdrošināšanai dodoties uz un atgriežoties no starptautiskās misijas);

3.2.2. obligātās vakcinācijas un medicīniskā aptieciņa (100 *euro* 2017. gadā).

3.2.3. dzīvokļa (dzīvojamās telpas īres un komunālo pakalpojumu izdevumus, kā arī mākleru pakalpojumu apmaksu, nepārsniedzot gada limitu) 11 895,21 *euro* gadam jeb 991,27 *euro* mēnesī (544 *euro* 2017. gadā un 11352 *euro* 2018. gadā);

3.2.4. ceļa izdevumus 1 000 euro (250 *euro* 2017. gadā (pārcelšanās uz dienesta vietu) un 750 *euro* 2018. gadā (atvaļinājuma brauciens un pārcelšanās no dienesta vietas);

3.2.5. izdevumus par bagāžas transportēšanu 200 *euro* (100 *euro* 2017. gadā pie pārcelšanās uz misiju un 100 *euro* 2018. gadā pie pārcelšanās no misijas).

4. Ņemot vērā Eiropas Ārējās darbības dienesta noteiktās prasības, ka nosūtītājvalstij ir pienākums maksāt atalgojumu ekspertam, noteikt civilajai ekspertei atalgojumu (minimālās mēnešalgas apmērā) – 2017. gadā 180 *euro* un 2018. gadā 4983 *euro*. Ārlietu ministrija veiks valsts sociālās apdrošināšanas iemaksas – 2017. gadā 43 *euro* un 2018. gadā 1201 *euro* apmērā.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 1222 *euro* apmērā šā rīkojuma 3. un 4. punktā minēto izdevumu segšanai.

6. Ārlietu ministrijai sagatavot un iesniegt Ministru kabinetā rīkojuma projektu par līdzekļu piešķiršanu 2018. gadā no valsts budžeta programmas 02.00.00 "Līdzekļi neparedzētiem gadījumiem" 18 391 *euro* apmērā civilās ekspertes darbības nodrošināšanai no 2018. gada 1. janvāra līdz 2018. gada 14. decembrim.

7. Uz dalības laiku starptautiskajā misijā

7.1. Aizsardzības ministrijai nodrošināt civilajai ekspertei nepieciešamo ekipējumu – ķiveri un bruņuvesti;

7.2. Ārlietu ministrijai nodrošināt civilajai ekspertei medicīnisko aptieciņu (pirmās palīdzības medicīnisko materiālu minimumu).

Ministru prezidents M.Kučinskis

Ārlietu ministrs E.Rinkēvičs

Ārlietu ministrs E.Rinkēvičs

Vīza: Valsts sekretāra p.i. A.Vanaga

L. Krūmiņa

67016377, linda.krumina@mfa.gov.lv